b'\n_START_ARTICLE_\nThomas Ken\n_START_PARAGRAPH_\nThomas Ken (f\xc3\xb8dt i juli 1637, d\xc3\xb8d 19. mars 1711) var en engelsk biskop og salmedikter._NEWLINE_Han ble ordinert til prest i 1662, og hadde ulike sognekall f\xc3\xb8r han i 1672 ble kapellan ved Winchesterkatedralen. I denne tiden begynte han sitt forfatterskap. I 1679 ble han hoffpredikant for prinsesse Maria ved hoffet i Amsterdam. Fra 1680 var han predikant ved den engelske kong Karl IIs hoff. I 1684/85 ble han utnevnt til biskop i Bath and Wells, men ble fratatt bispeembedet igjen i 1691. Da hadde han sittet en periode i Tower sammen med seks andre biskoper, etter at de hadde kritisert Karl II. \xc3\x85ret han ble biskop utga han sin mest kjente bok Exposition on the Church Catechism, The Practice of Divine Love._NEWLINE_Hans dikt og salmer ble utgitt i fire bind i 1721 under tittelen Hymns for all the Festivals of the Year. Andre tekster utkom i ett bind i 1838. Han er representert med \xc3\xa9n salme i Norsk Salmebok og Norsk salmebok 2013._NEWLINE_Han var svoger av fiskebokforfatteren Izaac Walton.'